钦定古今图书集成/明伦汇编/氏族典/第463卷 > 《廖用贤尚友录》 > 傅永
## 钦定古今图书集成/明伦汇编/氏族典/第463卷 > 《廖用贤尚友录》 > 傅永

按《魏书傅永传》：“永字修期，清河人也。有气干，拳勇过
人。年二十馀，发愤读书，涉猎经史，兼有才笔。为崔道
固城局参军，与道固俱降，入为平齐民。晚乃被召诣
长安，除中书博士，又改为议郎。王肃为豫州，以为平
南长史，封清河男。萧宝卷将陈伯之侵逼寿春，诏永
为统军援之，频有克捷。除太中大夫，行秦梁二州事。”
后还京师，于路除恒农太守，还京，拜光禄大夫。熙平
元年卒。子叔伟，为州主簿。正光中，叔伟子丰生袭封。